# ZMLUVA o poskytovaní služieb

**„Externý manažment pre projekt: PRÍSTAVBA MATERSKEJ ŠKOLY VEĽKÉ DVORNÍKY, p.č. : 121/1, 121/14“**,

uzatvorená podľa § 269 ods. 2 zákona 513/1991 Zb. Obchodného zákonníka

**Zmluvné strany Poskytovateľ:**

Sídlo:

v mene ktorého koná:

konanie vo veciach zmluvných:

telefón, e-mail:

IČO:

DIČ:

Bankové spojenie:

IBAN:

ďalej len „Poskytovateľ“) a

**Objednávateľ: Obec Veľké Dvorníky**

Sídlo: Hlavná 190, 92901 Veľké Dvorníky

Štatutárny zástupca: PhDr. Ján Ürögi, starosta obce

IČO: 00305375

DIČ: 2021129957

Tel.:

Email:

Bankové spojenie:

IBAN:

(ďalej len „Prijímateľ“)

Zmluvné strany na základe výsledkov verejného obstarávania, zákazky s nízkou hodnotou podľa § 117 zákona o verejnom obstarávaní, uzatvárajú túto Zmluvu o poskytovaní služieb externého manažmentu pre projekt „PRÍSTAVBA MATERSKEJ ŠKOLY VEĽKÉ DVORNÍKY, p.č. : 121/1, 121/14“ (ďalej len „Zmluva“), ktorej účelom je úspešná implementácia uvedeného projektu.

Názov projektu: PRÍSTAVBA MATERSKEJ ŠKOLY VEĽKÉ DVORNÍKY, p.č. : 121/1, 121/14 (ďalej aj “Projekt“)

Operačný program: Ľudské zdroje

Kód výzvy : OPLZ-PO6-SC612-2019-2

Sprostredkovateľský orgán: Ministerstvo vnútra Slovenskej republiky (ďalej aj „Poskytovateľ NFP“)

# Článok I.

# Predmet Zmluvy

1. Poskytovateľ sa zaväzuje poskytnúť pre Objednávateľa služby externého projektového manažmentu pri implementácii Projektu uskutočneného v rámci Operačného programu Ľudské zdroje (výzva na predkladanie žiadostí o poskytnutie NFP č. OPLZ-PO6-SC612-2019-2).
2. Služby externého projektového manažmentu budú Poskytovateľom poskytované v súlade

* s požiadavkami Objednávateľa,
* so zmluvou o poskytnutí NFP,
* so Systémom riadenia európskych štrukturálnych a investičných fondov na roky 2014 – 2020 a s metodickými pokynmi/usmerneniami vydanými Centrálnym koordinačným orgánom,
* s podmienkami uvedenými v Operačnom programe Ľudské zdroje na roky 2014 – 2020,
* s usmerneniami, príručkami a pokynmi Poskytovateľa.

1. Predmet Zmluvy je podrobne špecifikovaný v prílohe č. 1 tejto zmluvy.
2. Objednávateľ sa zaväzuje poskytnúť pre Poskytovateľa dohodnutú odmenu za poskytnuté služby.

# Článok II.

# Čas plnenia

1. Poskytovateľ bude služby externého manažmentu Projektu poskytovať 16 mesiacov od nadobudnutia účinnosti Zmluvy, alebo do ukončenia realizácie aktivít Projektu.

# Článok III.

**Práva a povinnosti zmluvných strán**

1. Objednávateľ je oprávnený kedykoľvek aktualizovať svoje požiadavky a dávať Poskytovateľovi pokyny pri poskytovaní odborných služieb,
2. Objednávateľ je povinný počas trvania tejto Zmluvy sprístupniť Poskytovateľovi údaje a informácie nevyhnutne potrebné pre plnenie predmetu Zmluvy,
3. Objednávateľ je povinný bezodkladne oboznamovať Poskytovateľa so všetkými novými skutočnosťami, o ktorých sa dozvie alebo mal dozvedieť pri svojej činnosti a ktoré sú, alebo môžu byť vo vzťahu k predmetu Zmluvy,
4. Objednávateľ je povinný poskytnúť Poskytovateľovi pravdivé informácie, ktoré majú vplyv na povahu a spôsob uskutočnenia požadovaných odborných služieb a nesmie zamlčať žiadne informácie, dôležité pre poskytnutie týchto odborných služieb,
5. Poskytovateľ je oprávnený odmietnuť poskytnutie odborných služieb ak Objednávateľ ani na písomné požiadanie neposkytne Poskytovateľovi potrebné doklady a súčinnosť,
6. Poskytovateľ je oprávnený požadovať od Objednávateľa ďalšie, dodatočné informácie alebo pokyny, ktoré sú nevyhnutne potrebné na poskytovanie odborných služieb,
7. Poskytovateľ je povinný pri plnení predmetu zmluvy postupovať s odbornou starostlivosťou v zmysle platných právnych predpisov, metodických pokynov upravujúcich podmienky čerpania nenávratného finančného príspevku z európskych štrukturálnych a investičných fondov a podľa pokynov Objednávateľa a v súlade s jeho záujmami,
8. Poskytovateľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa môže odchýliť len ak je to naliehavo nevyhnutné v záujme Objednávateľa a Poskytovateľ nemôže včas dostať jeho súhlas,
9. Poskytovateľ je povinný monitorovacie správy/doplňujúce monitorovacie údaje a žiadosti o platbu, resp. akékoľvek dokumenty v rámci komunikácie s Poskytovateľom NFP, pred ich odoslaním zaslať na schválenie Objednávateľovi,
10. Poskytovateľ je povinný zachovávať mlčanlivosť o informáciách poskytnutých Objednávateľom v súvislosti s poskytovaním odborných služieb. Poskytovateľ sa zaväzuje, že neoznámi bez predchádzajúceho písomného súhlasu Objednávateľa, tretím osobám žiadne informácie, týkajúce sa predmetu a podmienok tejto zmluvy.

# Článok IV.

**Odmena za poskytovanie služieb**

1. Cena odborných služieb externého manažmentu Projektu bola stanovená na základe výsledkov verejného obstarávania uvedeného v preambule tejto zmluvy nasledovne:

Cena bez DPH: .......................... EUR

Výška DPH: ......................... EUR

Cena s DPH: .......................... EUR

1. Uvedená cena je konečná a zahŕňa všetky náklady, ktoré Poskytovateľovi vzniknú v súvislosti s plnením predmetu tejto zmluvy.

# Článok V.

**Fakturácia poskytovaných služieb**

1. Poskytovateľ je oprávnený fakturovať poskytnuté služby externého manažmentu priebežne na základe skutočne zrealizovaných a Prijímateľom prevzatých služieb.
2. Poskytovateľ je oprávnený fakturovať objednávateľovi len skutočne poskytnuté služby.
3. Prílohou faktúry musí byť Protokol o vykonaných činnostiach, ktoré Poskytovateľ oprávnene a preukázateľne vynaložil za obdobie alebo za činnosti na ktoré sa vzťahuje faktúra. Protokol o vykonaných činnostiach musí byť podpísaný obidvoma zmluvnými stranami.
4. Splatnosť faktúry je 60 dní odo dňa ich doručenia Objednávateľovi.
5. Poskytovateľ doručí Objednávateľovi originály faktúry v dvoch vyhotoveniach.
6. Faktúra musí mať tieto náležitosti:

* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* deň vystavenia a deň splatnosti faktúry,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu dodávateľa,
* prílohy v rozsahu a spracované spôsobom, ktoré predpisuje táto zmluva,
* označenie peňažného ústavu a číslo účtu, na ktorý sa má platiť, konštantný a variabilný symbol,
* označenie tejto zmluvy, podľa ktorej je faktúra vystavená,
* Protokol o vykonaných činnostiach
* názov projektu.

1. V prípade, že faktúra nebude obsahovať náležitosti uvedené v tejto zmluve, Objednávateľ je oprávnený vrátiť ju Poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
2. Objednávateľ uhradí odplatu podľa tohto článku na základe vystavenej faktúry prevodom finančných prostriedkov na účet Poskytovateľa uvedeného v záhlaví tejto zmluvy.

# Článok VI.

**Osobitné ustanovenie**

1. Poskytovateľ je povinný strpieť výkon kontroly/auditu/overovania súvisiacich s predmetom zmluvy kedykoľvek počas platnosti a účinnosti Zmluvy o NFP pre Projekt a to oprávnenými osobami na výkon tejto kontroly/auditu a poskytnúť im všetku potrebnú súčinnosť, a poskytnúť im na požiadanie Objednávateľa bezodkladne všetku potrebnú súčinnosť. Oprávnené osoby na výkon kontroly/auditu/overovania sú najmä:
2. Poskytovateľ a ním poverené osoby;
3. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
4. Najvyšší kontrolný úrad SR, Certifikačný orgán a nimi poverené osoby;
5. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
6. Splnomocnení zástupcovia Európskej Komisie a Európskeho dvora audítorov;
7. Orgán zabezpečujúci ochranu finančných záujmov EÚ;
8. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

# Článok VII. Zánik zmluvy

1. Poskytovateľ je oprávnený odstúpiť od Zmluvy v prípade podstatného porušenia Zmluvy zo strany Objednávateľa, pričom podstatným porušením Zmluvy zo strany Objednávateľa je:

* neposkytne nevyhnutnej súčinnosti Objednávateľa podľa podmienok tejto Zmluvy,
* neuhradenie odmeny za poskytovanie odborných služieb.

1. Objednávateľ je oprávnený odstúpiť od Zmluvy v prípade podstatného porušenia Zmluvy zo strany Poskytovateľa, pričom podstatným porušením Zmluvy zo strany Poskytovateľa je:

* poskytovanie služieb externého projektového manažmentu v rozpore s podmienkami uvedenými v tejto Zmluve napriek písomnému upozorneniu zo strany Objednávateľa,
* prevedenie záväzkov vyplývajúcich z tejto Zmluvy na tretie osoby, a to bez súhlasu Objednávateľa,
* neposkytnutie služieb externého projektového manažmentu, a to napriek písomnej výzve Objednávateľa,
* nesplnenie povinnosti Poskytovateľa uvedenej v čl. VI tejto zmluvy.

1. V súlade s čl. 3.16 všeobecných zmluvných podmienok Zmluvy o NFP, Objednávateľ má právo bez akýchkoľvek sankcií odstúpiť od Zmluvy v prípade, kedy ešte nedošlo k plneniu Zmluvy medzi Objednávateľom a Poskytovateľom a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z tejto Zmluvy.
2. Odstúpenie od zmluvy musí mať písomnú formu a jeho účinky nastávajú dňom jeho doručenia druhej zmluvnej strane.
3. Zmluva zanikne aj vzájomnou písomnou dohodou oboch zmluvných strán ku dňu uvedenom v dohode.

# Článok VIII. Zmluvné pokuty

1. Objednávateľ má nárok na vyplatenie zmluvnej pokuty vo výške 0,05% z celkovej čiastky za každý aj začatý deň omeškania Poskytovateľa.
2. Poskytovateľ má nárok na vyplatenie úroku z omeškania za každý aj začatý deň omeškania s platbou splatnej faktúry vo výške 0,05 % z celkovej nezaplatenej čiastky za každý aj začatý deň omeškania.

# Článok IX. Záverečné ustanovenia

1. Zmluva nadobúda platnosť dňom jej podpísania oboma zmluvnými stranami a účinnosť deň nasledujúcim po dni zverejnenia na webovom sídle objednávateľa a po splnení odkladacej podmienky, ktorá spočíva v tom, že dôjde k schváleniu procesu verejného obstarávania zo strany poskytovateľa NFP.
2. Zmeny a doplnky tejto Zmluvy je možné robiť len vo forme písomných a očíslovaných dodatkov k tejto Zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka SR a ostatnými všeobecne záväznými právnymi predpismi Slovenskej republiky.
5. Táto Zmluva je vyhotovená v troch vyhotoveniach, z ktorých Poskytovateľ obdrží dva vyhotovenia a Objednávateľ jedno vyhotovenie.
6. Účastníci Zmluvy týmto vyhlasujú, že túto Zmluvu si prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zmluvné strany sa dohodli, že komunikácia vyžadujúca písomnú formu sa bude zasielať na adresu uvedenú v záhlaví tejto zmluvy poštou, osobne, emailom alebo faxom.

V .................., dňa ................... V ......................., dňa ..............

Za poskytovateľa: Za objednávateľa:

................................................ .........................................

**Príloha č. 1: špecifikácia predmetu zmluvy**

Predmetom zmluvy sú všetky činnosti súvisiace s výkonom riadenia projektu – externým (projektový manažment, finančný manažment, prípadné zmenové konanie a i.) financovaného zo štrukturálnych fondov EÚ, Operačného programu Ľudské zdroje 2014 – 2020, t.j. vypracovanie a predloženie žiadostí o platbu, žiadostí o zúčtovanie platieb (po vykonaní úhrad obstarávateľa voči zhotoviteľovi stavby) vrátane záverečnej platby, ďalej monitorovanie projektu - dôsledné a pravidelné sledovanie realizácie aktivít projektu, vypracovanie a pravidelné predkladanie všetkých monitorovacích správ nasledovného projektu počas celého obdobia jeho realizácie pre projekt „PRÍSTAVBA MATERSKEJ ŠKOLY VEĽKÉ DVORNÍKY, p.č. : 121/1, 121/14“ – ITMS kód: 312060AKQ9. Rozpočet stavebných prác je stanovený vo výške: 185 374,97 Eur bez DPH. Predpokladaná dĺžka realizácie projektu je maximálne 16 mesiacov.